
DEMOSTHENEM EMENDATUM. 199 

Qexpofoxix apud Dores usitata sunt pro Qeupod. Hinc et no- 

men Qeapfixg Doricum, ut ®eupo? Atticum. Itaque Byzan- 

tini decreverant xmselhxi $expix<;, quod iu Seupixg, Suptxs 

et Hupeccg corruptum est. 

C. G. Cobet. 

CICEEO PEO PLANCIO III. § 8. 

Cicero Plancium defendens quum dixisset III. § 8. nec si 
a populo praeteritus est guem non oportuit, a iudicibus condem- 
nandus est qui praeteritus non est, ita pergit: Nam, si ita 
esset, quod patres apud maiores nostros tenere non potuerunt, 
ut reprehensores essent comitiorum, id haberent iudices; vel, 
quod multo etiam minus est ferendum: tum enim magistratum 
non gerebat is qui ceperat si patres auctores non erant facti : 
nunc postulatur a vobis ut eius exilio qui creatus sit iudicium 
populi Romani reprehendatis." Ut sana sit sententia expunge 
absurdum vel et ita verba constitue — id haberent iudices, 
quod multo etiam minus esset ferendum. Deinde exponit cur 
multo etiam minus esset ferendum iudices id habere quam 
olim patres. Patres enim honorem tantum alicui eripiebant, 
iudices salutem quoque, namque honos nonnisi damnato eripi 
poterat. Hoc ipsum dixerat Cicero sed proclivis error eius 
verba obscuravit. Non enim exilio sed exitio dederat »ut 
eius exitio qui creatus sit iudicium populi Romani reprehenda- 
tis." De more in concitata oratione exitium pro damnatione 
posuit, ut in fragmento orationis pro Oppio (apud Ammian. 
Marcell. 30, 8) Multum posse ad salutem alterius honori mul- 
tis, parum potuisse ad exitium probro nemini umquam fuit. 
Ne quis autem putet nimium esse exitium in illa causa dicere, 
inspiciat mihi vel § 79. Agitur Cn. Plancii salus,patria,fortunae. 

Exilium et exitium eodein modo confusa esse suspicor in 
oratione pro C. Rabirio perduellionis reo IX. § 25: i/numquam 
profecto istam imaginem, quae domi posita pestem atque exilium Sex. 
TUio attulit , in Rostra atque in concionem attulisses." Ubi si 
pestem atque exitium restitueris praesidium habebis in iis quae 
nuperrime scripsit Bakius in Scholic. Hypomnem. V. p. 73. 

C. G. Cobet. 



